Liewe Kersfeesvader | Stage and Screen
Home / Big Screen / Liewe Kersfeesvader
Nuwe komedie, Liewe Kersfeesvader, se Wêreld Premiere by KykNET se Silwerskermfees, laasweek.
Die prettige Afrikaanse rolprent Liewe Kersfeesvader, het verlede week tydens KykNET se Silwerskermfees, sy Premiere in Kaapstad gehad.
Geskryf deur Ettiene Fourie van Die Windpomp en Dis Koue Kos, Skat – faam, het ook die regie behartig. Stefan Enslin van Faith in Motion Productions staan in as vervaardiger, met vorige produksies soos Strikdas en Nul is Nie Niks Nie, onder sy belt. Die produksie spog met ‘n veelsydige rolverdeling, waaronder sterre soos stars Mila Guy, Morné Visser, Milan Murray, Dean-John Smith, Terence Bridgett, June van Merch, Melt Sieberhagen en nuweling Eloff Snyman, as Hugo.
Geskiet op die rustige Karoo dorpie Pins Albert, wat sterk herhinner aan Little Miss Sunshine en Hunt for the Wilder People, lewer Liewe Kersfeesvader ‘n uiters amusante blik op die lewe van ‘n jong, vurige, tog huiwerige skoonheidskoningin genaamd Nonnie, gespeel deur Mila Guy. Wanneer haar ma, vertolk deur Milan Murray, die gesin verlaat vir ‘n lewe in die sirkus en haar pa, vertolk deur Morné Visser, sy nuwe identiteit as Kersfeesvader aanneem, word Nonnie in ‘n oomblik se tyd geworpe in volwassenheid. Vasgevang tussen ‘n losskroef pa en vatbare jonger broer, gespeel deur Eloff Snyman, bevind sy haar tegelyketyd in ‘n groeiende romanse met haar vertroueling Wouter, vertolk deur Dean-John Smith. Hierdie omstandighede waarin sy haarself bevind, noop haar om haar eie definisie van ‘familie’ te herdefinieer.
Ettienne Fourie voer aan dat Liewe Kersfeesvader ‘n ongelooflike persoonlike storie is vir hom. Hy noem dat dit handel met familie temas, die uitdagende oorgang van kindwees na volwassenheid en bovenal, die liefde. “Dit gee ‘n blik op die lewens van ‘n tipiese, klaarblyklik onbelangrike familie, wat uitsonderlike uitdagings ondergaan “, sê Fourie. “Dis ‘n verhaal wat lig werp op die keuses in die lewe soos om lief te hê en jou familie te aanvaar – nie tenspyte van nie, maar liewer vír hulle tekortkominge.”
Liewe Kersfeesvader word versprei deur Times Media Films en begin 17 November 2017 landswyd draai.
Dean John Smith Die Windpomp Dis Koue Kos Skat Ettiene Fourie Faith in Motion June van Merch Melt Sieberhagen Mila Guy Milan Murray Morne Visserr My Liewe Kersfeesvader Stage and Screen Cape Town Stage and Screen Johannesburg Stage and Screen movies Stage and Screen South Africa Stefan enslin Terence Bridgett	2017-08-30